Бас прокурор азаптауға қарсы шаралар туралы айтты
"Бас прокурор азаптауға қарсы шаралар туралы айтты" | "https://abai.kz/post/176073"
TITLE: Бас прокурор азаптауға қарсы шаралар туралы айтты
URL: https://abai.kz/post/176073
META: "Бас прокурор азаптауға қарсы шаралар туралы айтты" | "https://abai.kz/post/176073"
DATE: 13.11.2023
AUTHOR(s): Abai.kz
TOTAL WORDS: 155
TEXT: Бас прокурор Берік Асылов Президент Қасым-Жомарт Тоқаевқа еліміздегі заңдылық пен құқықтық тәртіптің жай-күйі, сондай-ақ қадағалаушы органның қызметіндегі басым бағыттар жөнінде мәлімет берді. Асыловтың айтуынша, елімізде кәсіпкерлерді қылмыстық қудалау 3 есе қысқарған (614-тен 204-ке дейін) , 1041 тұлғаның негізсіз қылмыстық қудалауға тартылуына жол берілген жоқ. Конституциялық құқық бұзушылықтар саны 29 пайызға қысқарды (310-нан 222-ге дейін). Бұдан бөлек, Президентке азаптауға қарсы іс-қимыл шаралары жөнінде баяндалды. Мұндай әрекеттердің алдын алу үшін 54 түзету мекемесінде 29 мың бейнекамера орнатылған, сәйкесінше азаптау фактілеріне шағымдану да 94-тен 17-ге дейін азайған. Сондай-ақ Бас прокурор қоғамда резонанс тудырған қылмыстардың тергелу барысы жөнінде есеп берді. Аталған мәселелермен қатар, халықаралық ынтымақтастық бағытында атқарылған жұмыстардың нәтижесі таныстырылды. Атап айтқанда, биыл шетелден ауыр және аса ауыр қылмыс жасады деп айып тағылған 40 адам экстрадицияланды. Жалпы Қазақстан қылмыстық-құқықтық сала бойынша алыс шетелдің 34 мемлекетімен 74 шартқа қол қойды. Кездесу соңында Қасым-Жомарт Тоқаев еліміздің тыныс-тіршілігіне қатысты барлық салада заңның сақталуын қамтамасыз ету ісін күшейту қажет екеніне назар аударды. Abai.kz
